बेंगलुरु से लौटते समय आई तकनीकी खराबी, डेढ़ घंटे रुकने के बाद दिल्ली रवाना
Madhya Pradesh (MP) Latest News & Live Updates, Madhya Pradesh Hindi News मुख्यमंत्री तीर्थ दर्शन योजना के लिए 2 अगस्त से 10 अक्टूबर के लिए रेलवे बोर्ड ने तीन भारत गौरव पर्यटन ट्रेन IRCTC के जरिए मध्यप्रदेश के लिए चलाने की मंजूरी दी है
कांग्रेस की पूर्व अध्यक्ष सोनिया गांधी और राहुल गांधी के चार्टर्ड प्लेन की भोपाल के राजा भोज एयरपोर्ट पर इमरजेंसी लैंडिंग हुई है। प्लेन में तकनीकी खराबी आई थी। सोनिया-राहुल इस प्लेन से बेंगलुरु से दिल्ली जा रहे थे। करीब डेढ़ घंटे भोपाल एयरपोर्ट पर रुकने के बाद दोनों रात 9.35 बजे इंडिगो की फ्लाइट से दिल्ली के लिए रवाना हो गए।
राहुल-सोनिया भोपाल एयरपोर्ट के वीआईपी लाउंज में रुके रहे। इस दौरान भोपाल के कांग्रेस नेताओं ने वहां पहुंचकर उनसे मुलाकात की। पूर्व केंद्रीय मंत्री सुरेश पचौरी, कांग्रेस विधायक पीसी शर्मा, कुणाल चौधरी, आरिफ मसूद और शोभा ओझा समेत कई कांग्रेस नेता एयरपोर्ट पहुंचे थे।
सोनिया-राहुल गांधी मंगलवार को बेंगलुरु में विपक्षी एकता की दूसरे दिन की बैठक में शामिल हुए। इसके बाद शाम को निजी प्लेन से दिल्ली लौट रहे थे। बेंगलुरु से दिल्ली जाने के लिए विमान भोपाल के एयरस्पेस से गुजरता है। इस दौरान प्लेन में तकनीकी दिक्कत महसूस होने के बाद भोपाल में इमरजेंसी लैंडिंग कराई गई। 
सोनिया-राहुल की हुई सिक्योरिटी चेकिंग
सोनिया और राहुल गांधी इंडिगो की फ्लाइट से दिल्ली जाने के लिए वीआईपी लाउंज से निकले। इस दौरान उनकी डिपार्चर सिक्योरिटी चेकिंग की गई।
प्रेशराइजेशन फंग्शन में थी गड़बड़ी
एटीसी सूत्रों के मुताबिक जिस प्राइवेट जेट से सोनिया गांधी और राहुल गांधी बेंगलुरु से दिल्ली जा रहे थे। उसमें प्रेशराइजेशन फंक्शन में पायलट को कोई गड़बड़ी पता चली। जिसके बाद भोपाल एटीसी से लैंडिंग को लेकर बात की गई। इजाजत मिलने पर इमरजेंसी लैंडिंग की गई।
राहुल बोले- कर्नाटक की तरह यूनाइटेड होकर एमपी में लड़ेंगे
सोनिया-राहुल से मुलाकात के बाद कांग्रेस विधायक पीसी शर्मा ने बताया कि जिस प्लेन से वे दिल्ली जा रहे थे, उसमें ऑक्सीजन का कुछ इशू हो रहा था। इसलिए यहां लैंडिंग कराई गई। बाद में एक्सपर्ट की सलाह पर वे उस फ्लाइट से न जाकर इंडिगो की रेगुलर फ्लाइट से दिल्ली रवाना हुए। 
पीसी शर्मा ने बताया कि चुनाव को लेकर उन्होंने कहा कि कांग्रेस कर्नाटक की तरह यूनाइटेड होकर लड़ेगी। पीसी शर्मा ने कहा कि हमने उनसे पटवारी भर्ती परीक्षा घोटाला, सतपुड़ा की आग, सीधी का मामला और महाकाल लोक के मामले डिस्कस किए। हमने उन्हें बताया कि पटवारी भर्ती परीक्षा मामले में आंदोलन भी किया गया। इस दौरान भोपाल के जिला अध्यक्ष को गंभीर चोट आई है। वे मेदांता हॉस्पिटल में एडमिट है। 
राहुल गांधी ने खाया समोसा
भोपाल एयरपोर्ट पर राहुल गांधी ने नाश्ता भी किया। उन्होंने समोसे की डिमांड की। जिसके बाद बैरागढ़ के कांग्रेस नेता सोनू तोमर से समोसे मंगवाए गए। वे गांधीनगर से समोसे लाए और राहुल गांधी को दिए। 
ये खबर भी पढ़ें...
विपक्षी गठबंधन का नाम INDIA: खड़गे ने ऐलान किया; बोले- 11 लोगों की समन्वय समिति बनेगी, अगली बैठक मुंबई में होगी
विपक्षी एकता की दूसरे दिन की बैठक मंगलवार को बेंगलुरु में हुई। 2024 के आम चुनाव में भाजपा को हराने के लिए विपक्ष के 26 दल एक साथ आए हैं। बैठक में विपक्षी दलों के गठबंधन का नाम INDIA तय किया गया है। इसका फुल फॉर्म इंडियन नेशनल डेवलपमेंटल इन्क्लूसिव अलायंस है।
इसका ऐलान कांग्रेस अध्यक्ष मल्लिकार्जुन खड़गे ने विपक्षी दलों की प्रेस कॉन्फ्रेंस में किया। उन्होंने कहा- समन्वय के लिए 11 सदस्यों की कमेटी और एक कार्यालय जल्द बनाया जाएगा। इसकी घोषणा मुंबई में होने वाली हमारी अगली बैठक में होगी। पूरी खबर पढ़ें
MP में 8 अगस्त को शहडोल से चुनावी शंखनाद करेंगे राहुल
कर्नाटक की तर्ज पर मध्यप्रदेश के चुनाव में भी कांग्रेस बजरंगबली का सहारा लेकर चुनावी रण जीतने की तैयारी में जुट गई है। भारत जोड़ो यात्रा के बाद राहुल गांधी पहली बार 8 अगस्त को मध्यप्रदेश पहुचेंगे। MP में इस बार राहुल गांधी का दौरा PM नरेंद्र मोदी के कारण खास होने वाला है। दरअसल, 1 जुलाई को प्रधानमंत्री नरेंद्र मोदी शहडोल के पकरिया पहुंचे थे और उन्होंने विंध्य महाकौशल के सहारे पूरे प्रदेश के जनजातीय समुदाय को साधने की कोशिश की थी। अब राहुल गांधी भी उसी शहडोल जिले का दौरा करने वाले हैं। MP में चुनावी बिगुल यहीं से फूंकेंगे। पढ़ें पूरी खबर